Ακούγεται απίστευτο είναι όμως πραγματικότητα. Βούλγαροι διακινητές έκλεψαν ακόμα και τα ρούχα μεταναστών που μετέφεραν και τους εγκατέλειψαν γυμνούς στα σύνορα με την Ελλάδα.

Σύμφωνα με το ρεπορτάζ του ΑΝΤ1 οι διακινητές όχι μόνο αφαίρεσαν τα χαρτιά και τα λιγοστά υπάρχοντά τους αλλά τους έγδυσαν στην κυριολεξία πριν τους εγκαταλείψουν.

Μάλιστα, ορισμένοι εκ των 26 μεταναστών από το Αφγανιστάν και το Πακιστάν έμειναν ακόμα και χωρίς εσώρουχα.

Οι μετανάστες εντοπίστηκαν στο χωριό Ορμένιο του Έβρου να προσπαθούν να καλυφθούν με σακούλες σκουπιδιών.